Erakond Isamaa ja Res Publica Liit - Vikipeedia, vaba entsüklopeedia

# Erakond Isamaa ja Res Publica Liit

###

Erakond Isamaa ja Res Publica Liit on erakondade Isamaaliit ja Res Publica ühinemise tagajärjel tekkinud erakond. Algselt väljapakutud nimi oli Erakond Eesti Eest.

Ühinemiskavatsusest teatati 4. aprillil 2006. aastal, ühinemise kiitsid 4. juunil 2006 heaks mõlema erakonna üldkogud.

Ühenderakonna esimeseks tõsiseks probleemiks kujunes ühise peaministrikandidaadi leidmine 2007. aasta Riigikogu valimisteks. Oktoobris 2006 süüdistas Res Publica esitatud kandidaat Jaak Aaviksoo Isamaaliitu surve avaldamises Mart Laarile peaministrikandidaadi koha tagamiseks ja Res Publica huvide eiramises ühenderakonna juhtimisel. Kompromissina otsustas Jaak Aaviksoo oma kandidatuuri taandada ja Isamaaliit kohustus omalt poolt järgima ühinemislepingu ning ühenderakonna põhikirja tingimusi. 21. oktoobril 2006 kinnitas ühenderakonna volikogu Mart Laari ametlikult peaministrikandidaadiks.

25. oktoobril 2006 allkirjastasid veel omavahel ametlikult liitumata Isamaaliit ja Res Publica ühinemislepingu erakonnaga Põllumeeste Kogu.

## [redigeeri] Välislink

- Isamaa ja Res Publica Liidu koduleht

Välja otsitud andmebaasist "http://et.wikipedia.org../../../e/r/a/Erakond_Isamaa_ja_Res_Publica_Liit_1df9.html"

Kategooriad: Eesti erakonnad

##### Views

- Artikkel
- Arutelu
- Viimane redaktsioon

##### Otsi

##### Teised keeled

- English
- Suomi